Zik, tella At Ɛebla d taddart uqbel ad tenger. Ula d kra n yimezdaɣ n Ighil Ali, nnan-d kkan-d syin, rewlen-d i twaɣit-nni. Ha-tt-an tedyant. Llan sin watmaten myekrahen deg taddart-agi n Wat Ɛebla. Yiwen yesɛa aṭas n yidrimen, wayeḍ ḥemmlent yimezdaɣ-nni u ttaken-as tayet deg yal taswiɛt. Gma-s-nni d aḥeqqar u yettasem deg-s. Ihi, yekker gma-s-agi yesɛan tadrimt, yesɣam-d i taddart : ixelles iḥǧarsiyen i wakken ad snegren imezdaɣ-is. Yeḍra wayen yeḍran. S wakka i tenger taddart : amur ameqqran yemmut, ma d kra rewlen.